text: مربوط ترقی اور شمولیت والی شرح نمو پر مرکوز حکومت نئی دہلی۔27مئی۔اطلاعات و نشریات کے وزیر جناب وینکیا نائیڈو نے کہا کہ وزیر اعظم نریندر مودی کی قیادت میں حکومت کی پوری توجہ مربوط ترقی، شمولیت والی شرح نمو اور بہتر حکمرانی پر ہے۔ حکومت نے گزشتہ 3 سال میں عوامی فلاح و بہبود کے لئے بہت سے اقدامات کئے ہیں جن سے ’سب کا ساتھ سب کا وِکاس‘ کو یقینی بنایا جا سکے۔ کئی اہم سرکاری منصوبے جن کا لوگوں پر مثبت اثر پڑا اور ملک میں بڑی تبدیلی آئی، ان کی کامیابی کی عکاسی کے لئے دوردرشن نے 14 مختصر فلمیں بنائی ہیں۔ یہ فلم ملک بھر میں عوامی سطح پر آئی تبدیلی کو کامیابی اور تفصیل سے بتانے میں کامیاب رہی ہے۔ مرکزی وزیر نے مختلف اہم سرکاری اسکیموں کی کامیابی پر دوردرشن کی جانب سے تیار کی گئی 14 مختصر فلموں کے ریلیز کے موقع پر آج یہ باتیں کہیں۔